Крытычнае выказваньне Патрыяршага Экзарха ўсяе Беларусі Мітрапаліта Менскага і Заслаўскага Паўла пра Унію, на мой погляд, было б ня вартае такой вялікай увагі, якую яно выклікала ў беларускай грамадзкасьці, бо ня першы ж раз праваслаўныя сьвятары і ярархі паддаюць Унію і грэка-католікаў крытыцы. Гэта ня нова. Што ад гэтага беларускім грэка-католікам? Пабягуць у Расейскую Праваслаўную Царкву? Ды не! Многія з сучасных вернікаў БГКЦ сьвядома зрабілі свой выбар і ня бачаць сябе ў зусім чужым для іх сьвеце расейскага праваслаўя.